**Rondelul iubirii**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noi ne-am iubit ca doi copii de cneji

Ce alergau pe dealuri, prin poiene

Și-apoi, ca temerarii voievozi

Porneam spre casă fără a ne teme

De freamătul pădurii noastre verzi

Când dimineața tremura prin gene

Noi ne-am iubit ca doi copii de cneji

Ce alergau pe dealuri, prin poiene.

Știam atunci, că nu vrei să te prinzi

În a iubirii mreje din poeme.

Dar azi, când tandru mijlocu-mi cuprinzi,

Îmi spui (printr-un buchet de crizanteme):

"Noi ne-am iubit ca doi copii de cneji

Ce alergau pe dealuri, prin poiene. "